Eelnõu

N A R V A   L I N N A V A L I T S U S

KORRALDUS

	Narva
	........................ 2015.a.  nr ..……..


Rakvere tn 1 ja 1. Jõe tn 1 
katastriüksuste liitmine

1. Asjaolud ja menetluse käik

Narva linna haldusterritooriumil asub kinnistu (kinnistusregistri registriosa nr 22009), mis koosneb kahest katastriüksustest – Rakvere tn 1 (katastritunnus 51104:004:0080, pindala 1775 m², sihtotstarve - elamumaa (001; E)) ja 1. Jõe tn 1 (katastritunnus 51104:004:0175, pindala 255 m², sihtotstarve - elamumaa (001; E)).  Katastriüksus 1. Jõe tn 1 on moodustatud 29.09.2009.a. Maareformi seaduse §22 lõike 12 alusel reformimata maa ühendamisel krundiga Rakvere tn 1.
Vastavalt  Viru  Maakohtu  kinnistusosakonna  andmetele on kinnistu omanik Lostcom OÜ (registrikood 11558610).

16.10.2015.a. esitas Lostcom OÜ juhatuse liige Nikolay Kostrichkin Narva Linnavalitsuse Arhitektuuri-ja Linnaplaneerimise Ametile avalduse (dokumendi registris nr 9832/1-12.3) antud katastriüksuste ühendamise kohta.  Avaldusele on  lisatud ühendatud katastriüksuse moodustamise toimik.
Planeerimisseaduse §125 kohaselt, kui kruntide ühendamine ei ole seotud ehitusõiguse muutmisega, siis antud maakorralduse toimingu puhul detailplaneeringu koostamise kohustus puudub.
Lähtudes sellest, et kruntide ühendamisel ei muutu maa kasutamise otstarve, siis määratakse moodustatavale krundile sihtotstarve elamumaa.
2. Õiguslikud alused
2.1 Asjaõigusseaduse §54 lõike 1 kohaselt võib kinnisasju ühendada üheks kinnisasjaks või ühte kinnisasja jagada mitmeks kinnisasjaks ainult omaniku soovil.

2.2 Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse;

2.3 Narva Linna ehitusmääruse §3 lõike 3 alusel annab Linnavalitsus linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks.

2.4  Ruumiandmete seaduse §54 lõike l järgi on koha-aadressi määrajaks kohalik omavalitsus ja §55 lõike l kohaselt teeb aadressitoimingud ning asjakohased otsused koha-aadressi määraja omal algatusel.

2.5 Narva Linnavolikogu 20.03.2014.a määruse nr 8 “Ruumiandmete seadusest tulenevate ülesannete delegeerimine” §1 alusel delegeeritakse Narva Linnavalitsusele ruumiandmete seaduse §54 lõike 1, §55 lõigete 1 ja 4 ning §61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus

Kinnitada omaniku avalduse ja lisatud katastriüksuse plaani alusel katastriüksuste Rakvere tn 1 (51104:004:0080) ja 1. Jõe tn 1 (51104:004:0175 liitmine ja määrata:

3.1  moodustatava krundi aadress – Rakvere tn 1;

3.2  moodustatava krundi maa sihtotstarve – Elamumaa (001; E).
4. Rakendussätted

4.1 Korraldus jõustub teatavakstegemisest.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

